nl en nl id en id id id id en en id ca id en id id id id id id id id id id id id id id id id ms id id id id id id ms id en id id id id id ms id id id id id id id id id ms id id id id en en id id id id id id id id id id id id id id id id id id id id id id id id id id id id id id en en en en en en en ms id id ms id ms id id id id id id id id id id id id en id en id id ca id id it id id ms it it id ca id ms ms ms id ms id id ca id id ms id id id id id id id id id id id ca id id id ms id hbs_lat id id id id ms id id id hbs_lat ms ms id ca id ms ms id id id it id id id id en ms id id ms id id ms id ms id ms id id id id id id id id id id id en en en id en en en ms en en id it ms pl pt en id pt id en pt en ms it en
skip to main | skip to sidebar
Bermula satu lagi perjalanan ke sana
Terima kasih atas novel ini
"Ketika kita semua kehilangan matahari dan membuat kehidupan kita menjadi gelap, tanpa harapan, maka hanya sesuatu atau seseorang yang masih percaya kepada harapan sajalah yang akan tampil sebagai pemenang, kerana pada hakikatnya harapan itulah matahari" Ratih Sang
'Orang penting' yang tidak penting
siaran UB pada 1 Jun 2009
Assalammualaikum...dan salam sejahtera. Seperti baru semalam saya giliran untuk menulis di ruangan nota wartawan ini, terasa cepat benar masa berlalu.
Tapi sebenarnya, bukan tulisan saya yang sepatutnya anda baca ketika ini. Kerana masalah yang tak dapat dielakkan, kesempatan untuk menulis di ruangan ini diberikan kepada saya. Terima kasih.
Oleh kerana tidak bersedia, saya sendiri tidak merancang apa yang ingin saya tulisan dalam ruangan yang diminati oleh ramai pembaca setia UB.
Pengalaman? apa sangatlah pengalaman yang ada. Dari pengalaman selama menjadi wartawan sejak kira-kira dua tahun lalu sehingga kenangan manis bersama UB, rasanya sudah saya ceritakan secara ringkasnya.
Bermula dari kosong sehingga kini saya sudah mulai meminati pelbagai penyampaian berita malah suka belajar tentang banyak benda yang baru dalam dunia pemberitaan.
Sekiranya diberi peluang dan masa, pasti saya mahu belajar lebih banyak lagi bersama orang yang lebih berpengalaman.
Kerana masih banyak lagi perkara yang belum dapat saya rasai. Saya belum lagi berpeluang dapat menjejakkan kaki ke bumi Long Pasia, belum lagi dapat merasai keadaan ketakutan dan ngeri 'bertemu' mayat, belum lagi berpeluang dapat merentasi belukar dan 'survival' dalam hutan untuk menghasilkan karya yang terbaik.
Kegangan tugas dan kehidupan harianmtidak tahu pula bilakah agaknya peluang itu datang atau ia sememangnya menjadi angan-angan kosong saja.
Namun, sesuatu perkara yang saya pelajari tidak semua apa yang kita buat dan tulis dapat diterima ramai kerana kadang-kadang ada yang tidak dapat menerima malah ada yang mencerca hasil tulisan kita meskipun itulah yang termampu dihasilkan.
Oleh begitu, pasti usaha perlu dipertingkatkan. Namun, yang penting adalah memastikan apa yang dihasilkan itu adalah ikhlas dan betul.
Satu masa lalu, saya pernah menerima panggilan dari seseorang yang memperkenalkan dirinya sebagai pembantu 'orang penting'. Pembantu orang penting itu memaklumkan bahawa saya menulis berita yang tidak benar malah kononnya tidak pernah keluar dari mulut 'bos' nya.
Saya bertanya lebih lanjut lagi dan barulah saya teringat saya pernah menulis mengenai 'orang penting' itu kira-kira sebelum selepas menerima panggilan hangit itu.
Puas juga berfikir kenapa 'orang penting' itu tidak mencari saya selepas berita itu tersiar sekiranya sememangnya saya sudah tersilap tulis.
Untuk membuktikannya saya tidak berdaya memandangkan berita itu hasil temuramah saya kepadanya menerusi telefon dan tidak terakam. Lagipun, masanya juga sudah lama. Kata orang sudah 'basi'.
Setelah berbincang, pembantu orang penting itu pesanan dari 'bos' nya itu yang mahukan saya menulis surat rasmi kepadanya untuk menyatakan kekesalan dan mohon kemaafan atas kesilapan yang saya lakukan.
Mungkin kerana orang baru, saya memang terasa amat marah dan terganggu dengan setiap panggilan susulan dari pembantu 'orang penting' itu .
Marah kerana tindakan sesetengah pihak yang merasakan segalanya boleh diperolehi dengan mudah hanya sekadar sebuah nama dan kedudukan.
Kerana sudah tidak tahu berbuat apa dan melibatkan hal syarikat pula, saya meminta tolong dengan Pengarang Berita UB ketika itu untuk menyelesaikan dan saya sudah malas untuk memikirkan mengenainya.
Beberapa bulan selepas itu, alangkah terkejutnya saya apabila mendapat tahu nama saya sekali lagi dikaitkan dengan 'orang penting' itu. Hal itu pun saya ketahui dari kenalan dan orang-orang sekeliling 'orang penting' itu secara tidak sengaja.
Kenalan orang penting itu yang tidak mengetahui bahawa saya adalah wartawan yang dikaitkan dengan orang penting itu terus rancak bercerita.
Tahulah saya rupanya kerana berita yang saya tulis 'orang penting' berkenaan kena bambu oleh bosnya. Namun, yang lebih mengejutkan adalah keadaan di sebalik kejadian itu yang melibatkan beberapa pihak. Tidak perlulah saya ceritakan cukup sekadar saya saja yang mengetahui.
Sehingga ke hari ini saya tidak pernah lagi membuat liputan berita 'orang penting' itu, bukan kerana benci atau marah tapi kerana saya sudah 'mengenali' orang penting itu.
Dan satu perkara lagi yang baru saya sedari, saya sebenarnya alpa dengan kewujudan pelbagai jenis manusia di bumi ini.
Bagaimanapun, jutaan terima kasih kepada semua kawan-kawan dan editorial UB termasuk Bos Samsul atas sokongan, tunjuk ajar dan kesempatan yang diberikan.
Diharapkan agar UB akan terus berjaya dalam erti kata sebenar. Kata-kata terakhir saya, Negara ada 1 Malaysia, Sabah sudah ada 1Borneo, dan UB ada 1 Keluarga yang dijadikan landasan dalam usaha menghasilkan sesuatu yang terbaik kepada pembaca. Teruskan sokongan anda kepada UB.
Rasanya bukan satu rahsia lagi. Kepada yang terdekat pasti sudah lama mengetahuinya. Esok adalah hari terakhir aku di UB. Selama hampir 2 tahun berada di sini satu pengalaman dan kehidupan yang amat mengembirakan.
Sejak dua bulan lepas aku sudah mengutarakan keputusanku untuk berhenti daripada UB kepada atasan namun tidak diterima. Dan untuk percubaan seterusnya, notis sebulan sekali lagi aku hantar kepada Bos. Harap-harap diterima. Syukur ia diterima.
Bukan menyalah sebarang pihak, tapi pemergianku dari UB bukanlah atas kerelaan namun kerana terpaksa. Dalam keterpaksaan untuk melakukan sesuatu pasti berakar umbikan dari sesuatu yang amat sukar diterima.
Pemergiaan ini aku anggap satu sementara untuk menunaikan tanggungjawab yang penting untuk masa depan aku sendiri dan kebahagian orang lain.
Satu ketika dahulu, aku pernah menyuarakan rahsia hati kepada seseorang mengenai laluan yang mana hendak dituju antara rasa sayang dan keterpaksaan.
Dan orang itu yang sememangnya seorang yang aku sanjungi dan telah banyak menolongku sejak menjejakkan kaki ke UB memberikan semangat dan mencadangkan agar aku memilih sayang itu.
Katanya "Pilih kata hati nurani. Nurani kita biasanya jernih. Jangan ada keterpaksaan dalam membuat pilihan. Rasa sayang yang tulus mampu memberi jalan keluar dengan sendirinya. Bersabarlah kerana sabar itu ada hikmatnya."
Untuk itu, aku masih bertahan sehingga ke hari ini. Namun tidak semua keputusan itu betul. Sebaliknya apa yang perit dan sukar itu adalah yang tepat.
Inilah yang meletakkan aku dalam dilema antara sayang untuk meninggalkan UB dan rasa terpaksa kerana sememangnya ia harus dilakukan.
Ketika kawan-kawan membuat jamuan ringan sempena perpisahan ini, saya cukup tersentuh dan terharu. Inilah yang buat saya berat hati dan amat terasa sayang.
Hidup, jiwa, dan cinta saya sudah ada di sini. Amat sukar untuk dilepaskan. Amat menyukarkan saya untuk memberitahu akan pemergiaan ini kepada seseorang teman, abang dan tidak tahu lagi menggambarkan apa... (kerana dia seorang saja yang tidak aku maklumkan....)
Bukanlah sengaja untuk tidak memberitahunya tapi saya pasti tidak terlafaz kata-kata itu di hadapannya. Ketika itu biarlah saya maklum sekadar dalam emel nanti selepas aku melangkah keluar dari UB.
Tapi, tidak sangka jamuan ringan sempena perpisahan itu membuat aku amat rasa bersalah dan sudah terperangkap dalam diri sendiri, apatah lagi melihat wajahnya yang seperti tergamam melihat saya yang dirai.
Hanya yang terunggap "Maafkan my..." Harap sangat dia memahami akan situasi. Seperti makanan yang ditelan amat pahit dan sukar untuk dimamah. Hanya menahan sebak.
"Sebenarnya abang rasa kehilangan bila mendengar my akan pergi. Abang tahu esok pasti tiba. My pasti bertambah dewasa menghadapi pancaroba. Untukmu, abang berdoa".Inilah sms yang beliau kirimkan kepada saya selepas keluar dari pejabat malam itu.
Saya juga terus mengambil keputusan untuk balik kerana sudah tidak tertahan menahan sebak. Sekali lagi dalam perjalanan ke rumah setiap langkah diiringi dengan kenangan-kenangan indah dalam tempoh dua tahun ini.
Kepadanya, terima kasih kerana menjagaku seperti seorang adik, terima kasih kerana memberiku masa untuk menjadi tabah, terima kasih atas doa-doa itu. Terima kasih juga atas kad ucapan itu, pasti selepas ini saya akan menadi pengembara dalam perjalanan seribu batu.
Kepada yang lain, kawan-kawan dan semua editoral UB, terima kasih atas segalanya terima kasih atas kenangan indah mahupun pahit itu. Semoga UB dihindari dari orang-orang yang mementingkan diri sendiri.
Kepada seseorang yang pastinya sedang mengikuti perkembanganku di hujung sana, terima kasih kerana bersamaku sehingga ke hari ini, terima kasih atas perhatian dan pengorbanan itu, terima kasih.
Posted by SiAning at 3:22 AM No comments:
Wednesday, May 27, 2009
Tidak salah berterus terang...
Hari ini aku berjaya!!!!!!! itulah sebenarnya ingin disampaikan oleh seorang rakan sepejabat setelah menceritakan al-kisah cintanya dengan teman wanitanya kepada saya dan seorang rakan setugas lagi.
Sejak mula dia bercerita tertanya-tanya juga untuk apa semua itu diceritakan kerana biasanya lelaki sangat mementingkan ego dan segala kisah cintanya. Yalah, apa yang aku ketahui lelaki sangat menganggapnya terlalu peribadi. Namun, bagi teman itu tidak.
Sebenarnya, teman itu sememangnya sejak beberapa bulan lepas menghadapi sedikit masalah dengan teman wanitanya. Menurutnya teman wanitanya itu telah membuatkan dia berada dalam kegusaran dan tidak tenang kerana sering didesak dengan bermacam soalan mengenai mereka berdua.
Antara desakan yang amat meruncingkan teman itu termasuklah bilakah beliau akan menghantar rombongan untuk melamarnya. Menurut teman itu, perkara itu telah pun dibincangkan mereka sebelum ini dan sudah ada kata sepakat.
Aku hanya katakan "Mungkin dia rindukan kau. Orang yang berada dalam rindu ni selalu fikir yang bukan-bukan".
Dalam masa yang saya, sebenarnya aku sendiri sudah nampak komitmen dan semangat teman itu mengumpul duit tiap-tiap bulan untuk duit hantaran. Kasihan juga tengok teman ini kadang-kadang terpaksa ikat perut kerana mengumpul duit sejak bekerja kira-kira 6 atau 7 bulan lepas.
Sebenarnya, aku 'respect' juga teman itu kerana dia amat berkomitmen dan tahu apa yang dia inginkan.
Setelah berhari-hari itu saja yang menjadi bualan ketika dipejabat dan mungkin juga beliau terganggu, teman itu ambil cuti beberapa hari semata-mata ingin berjumpa teman wanitanya yang berada di Sandakan. Teman wanitanya itu sebenarnya seorang pendidik.
Tidak payahlah cerita apa kisah mereka disana. Tapi sekembalinya ke sini, teman itu kelihatan ceria. Sepertinya masalah yang dihadapinya sudah selesai.
"Mungkin betul juga apa yang kau katakan, kami mesti berjumpa untuk berbincang," kata-kata yang dia lahirkan, yang terlalu banyak pengertian.
Itu kisahnya beberapa bulan lalu. Kini, teman itu sekali lagi mengadu mengenai hal teman wanitanya. Tapi gayanya tidak seperti dahulu yang tidak bersemangat dan lesu.
Di hadapan seorang lagi teman sepejabat, teman itu mendedahkan "tidak mengapa, tapi kali ini aku berjaya!!"
Kenapa berjaya?, "kerana aku sejak semalam tidak membalas sms atau call dia". 'Kenapa begitu?' tanyaku. "kalau sebelum ini, setiap kali bersms aku saja yang bertanya dia hanya menjawab. Dia tidak pernah bertanya tentang aku," katanya dengan sedikit bangga tapi ada nada merajuk.
Aku masih tidak faham dan bertanya lanjut lagi. "Tidak, selalunya sebelum ini setiap kali kami bersms, hanya aku saja yang sibuk bertanya khabarnya, apa yang dilakukan dan apa perkembangannya...(yalah seperti adat orang bercintalah kan...faham-faham sajalah...)...bla-bla-bla..."
Tidak cukup dengan itu, teman seorang lagi turut menghangatkan suasana dengan tokok tambahnya.
"Yalah, saya punya GF pun begitu. Kalau sms pun, saya saja yang banyak bertanya itu ini, kadang-kadang sampai tidak tahu lagi apa mau tanya lepas ini," katanya dengan suara yang besar (suaranya memang besar, jadi luahan hatinya itu seolah-olah marah).
Sambil menaip berita yang sejak tadi tidak siap-siap kerana mendengar cerita mereka berdua itu aku turut menyampuk. "Kesian juga kamurang ni, kalau sampai kamu rasa boring atau rasa 'apa lagi mau cakap lepas ni ya' itu bermakna hubungan kamu pasti amat membosankan" (wah...seperti seorang kaunseling pula)
Teman itu terus berkata," Ya, memang rasa membosankan. Itu sebabnya saya mau cepat-cepat cari GF baru ni sekarang..."
Teman pertama tadi sekali lagi menyampuk "Bukanlah bosan, tapi kadang-kadang terasa aku ni macam tidak ada apa-apa. Aku tidak menjawab sms dan buat endah tak endah begini supaya dia tahu apa yang aku rasa selama ini yang kadang-kadang mahu juga 'menerima' dan bukan 'memberi' saja" katanya memberitahu apa sebenarnya yang dinginkan dari teman wanitanya itu.
Aku terus mengasak teman itu "Teman, GF ko tu bukan jenis yang hidup untuk bercinta saja, dia seorang yang komitmen...." "Ya...sebab itu aku sukakannya. Tapi aku sudah berjaya juga, tidak membalas smsnya semalam!!!" katanya pantas dengan senyuman lebar.
Diam... beberapa saat (malaikat limpas kali).
"Tapi kan... setiap saat aku balik-balik juga tengok handphone kalau-kalau dia ada sms...hahahahaha.." katanya membongkar egonya lelaki membuatkan aku dan teman terderai ketawa.
Walaupun dia katakan berjaya menahan kemahuannya untuk membalas sms teman wanitanya, tapi dalam masa yang sama dia juga mengharapkan agar teman wanitanya itu menghantar sms kepadanya.
Pelik. Itulah orang kata mahu tapi malu. (Bila dah dapat hari2 mahu..&%@%$...)
Walaupun cerita itu habis di situ, dan aku teruskan menyiapkan beritaku sambil mendengar lagu sambil beranalog sendirian.
Rasa lucu dan bertuah. Bertuah kerana dapat mendengar luahan seorang lelaki sedangkan selalunya amat jarang lelaki dapat mendedahkannya. Lucu kerana geli hati melihat gelagat dan nakal teman itu. Macamlah hubungan cintanya itu satu pertandingan, sedangkan pasti teman wanitanya di sana tidak tahu apa-apa mengenai satu kejayaan dan kekalahan.
Apa yang ingin aku sampaikan di sini dari cerita cinta dua teman itu adalah satu fakta dan kebenaran.
Para lelaki di luar sana, percayalah apa yang anda rasa dan apa juga yang anda fikirkan mengenai teman wanita anda sebenarnya itu jugalah yang dirasai dan difikirkan oleh teman wanita anda terhadap anda.... (atau lebih tepat lagi apa yang kau fikir tu, kadang-kadang itu jugalah yang difikirkan oleh orang pompuan).
Oleh itu, kan baik berterus teranglah kalau tidak selesa. Terus teranglah kalau rindu, terus teranglah kalau boring, dan terus teranglah kalau mencintai....Selamat bahagia dan doakan juga aku bahagia :)
Posted by SiAning at 4:00 AM No comments:
Tuesday, May 26, 2009
Posted by SiAning at 3:42 AM No comments:
Sunday, May 24, 2009
Sana sini 60%..70 %
Catatan DWUW 24Mei 2009
KELMARIN selepas menghadiri sebuah acara, saya sempat singgah sebentar ke sebuah pusat membeli belah berdekatan. Bukanlah niat untuk membeli belah, sekadar berlalu untuk balik ke pejabat (shortcut). Masuk-masuk saja sudah dihidangkan pelbagai jenis godaan.
Masuk-masuk saja mata saya terus saja tertumpu ke satu sudut yang dikerumuni orang ramai. Wah...sebelah kiri 60 peratus!!!...kanan 70 peratus!!... "Patutlah..rupanya ada jualan murah."
Gedung pakaian itu mengadakan jualan murah sempena Pesta Kaamatan yang kononnya baru bermula hari itu dan hanya akan berakhir 6 Jun depan. Kepada yang sudah menerima gaji bulan ini 'honeymoon' lah...
Kepada yang tidak...nampaknya telan liur sajalah menunggu sehingga hujung bulan.
Sebenarnya saya sendiri juga tidak melepaskan peluang memandangkan jarang-jarang dapat keluar dan 'bertemu' dengan jualan murah. Iyalah... boleh buat persiapan untuk Hari Raya nanti. (Amboi...awalnya persiapan..)
Biasanya kesempatan jual murah ini adalah peluang kepada suri rumah 'memborong' pelbagai jenis pakaian samada untuk persiapan perayaan akan datang atau untuk kegunaan seharian. Yalah..harga yang ditawarkan jauh lebih rendah berbanding biasa ditambah lagi barangan itu terdiri daripada pakaian berjenama.
Siapa yang tidak mahu,kan? semuanya mahu yang murah kerana dikatakan yang murah itu adalah pilihan terbaik. Betulkah? Dengar juga ada yang berkata ketika jualan murah beginilah untuk membeli barangan yang berjenama tapi boleh diperolehi dengan harga yang jauh lebih murah.
Dalam hati saya berkata "Dan ketika itu, pasti anda tidak lagi membeli sebaliknya 'memborong'..." Melihat keadaan itu ramai yang akan membuat komentar bahawa peniaga sengaja mencari keuntungan lebih...malah ada yang menyalahkan peniaga itu sendiri.
Hairan juga. Bukankah semua bijak berbelanja itu terletak pada tangan pengguna atau pembeli itu sendiri. Tidak maknanya tidak dan ya maknanya yalah... terpulang pada diri sendiri. Jadi tidak perlulah menyalahkan sesiapa.
Tapi, yang menarik perhatian saya di sekitar sudut itu saya tertarik memerhatikan seorang lelaki dalam usia mungkin 30-an berdiri berhampiran dengan timbunan pakaian yang menjadi tumpuan orang ramai.
Kenapa agaknya lelaki itu berdiri di situ, dia hanya buat keadaan lebih sesak, lagipun tidak pula dia seperti ingin membeli kerana sekadar melihat pakaian dihadapan sambil mendukung anak.
Saya rasa pasti lelaki itu sedang menunggu isterinya memilih pakaian. Tapi lagak berdiri saya ditepi timbunan kain itu agak 'menjengkelkan' orang sekeliling yang mahu memilih pakaian.
Pasti lelaki itu sudah pening dan tidak perasan dirinya dalam pemerhatian saya. Sesekali mengusap dari anaknya sesekali lelaki itu meninjau-ninjau ke kiri dan kanan. Tidak lama selepas itu, seorang wanita datang mendekatinya dengan menggalas beberapa beg plastik.
Dengan penuh senyuman dan rasa puas selepas 'bershoping', wanita itu terus menunjukkan apa yang dibelinya kepada lelaki itu (mungkin suaminya).
Lirikan mata suaminya yang panjang pada tangan isterinya yang sarat menggalas beg plastik buat saya rasa geli hati pula. Si isteri tersenyum manja tapi si suami layu terkulai tidak bersuara.
Yang pastinya, lelaki itu layu terkulai bukan kerana senyuman manja isterinya tapi kerana tidak mampu berkata apa-apa melihat isterinya sudah mengalami 'sindrom shoping'. Entah apa yang dibicarakan selepas itu, keduanya terus berlalu.
Itulah keadaan yang biasa kita dapat saksikan dimana-mana tidak kira ketika pesta jualan murah ataupun tidak. Perkataan 'jual murah' itu sendiri sebenarnya sudah berjaya buat orang terpengaruh.
Oleh itu, terpulang kepada pengguna itu sendiri untuk membuat pilihan bijak demi kehidupan dan kesejahteraan sendiri.
Posted by SiAning at 1:36 AM No comments:
Nostalgiknya guru ibarat lilin
Catatan DWUW 17Mei 2009
Hari Ibu sudah berlalu, kemeriahan dan nostalgiknya sambutan itu amat terasa. Namun, tidak setakat di situ saja, setiap hari juga hari untuk kita mengingati ibu tercinta. Jika minggu lalu, Citra Hawa menyiarkan ucapan dan kata-kata beberapa pemimpin mengenai insan bernama Ibu, kali ini ruangan ini menyingkap seketika suasana dan cerita-cerita menarik mengenai seorang guru sempena Hari Guru pada 16 Mei lepas.
Untuk itu, ingin saya berkongsi sebuah puisi nukilan seorang penulis blog yang saya temui ketika bersiar-siar ke laman blog seorang guru (Puteriezza.com).
Tetaplah terus menjadi inspirasi,
meski di hadapan ternanti…
aneka cabaran yang menguji,
berharga di sisi Ilahi
Semoga DIA akan membalasi… dengan ganjaran yang tinggi.
tetaplah terus disanjung dan dihargai
bahawa jasa, pengorbanan dan bakti
yang telah mereka taburi
bukan ringgit warisan budi
agar segak berdiri… dihiasi sahsiah dan jati diri.
tetaplah terus disayangi, dicintai dan dikasihi
kerana kita sebenarnya mengakui
merekalah yang banyak memberi
mereka juga sering dilibati
jika krisis moral generasi
menyumbang nilai-nilai tidak murni
justeru kita juga harus fahami
kerana tugas ini… tanggungjawab setiap diri.
Tetaplah terus dikagumi dan dihormati
hakikatnya mereka adalah nadi
di dalam tubuh pertiwi
menjana bangsa bermula dari umbi
bukankan sebelum mencecahkan kaki ke tangga universiti
atau berpenat meraih rezeki
awalnya perlu dahulu mengenal A, B, C
atau alif, ba, ta, - huruf-huruf jawi
perlu pandai mengira, mencampur, darab, tolak dan bahagi
di samping tidak melupai
membentuk peribadi berbudi pekerti
walaupun tamadun melangit tinggi
andai akhlak menyapu bumi
sedikit pun tidak beerti
tetaplah terus dibanggai dan disyukuri
hingga tersemai keinsafan di dalam hati
bahawa mereka yang berada di bidang ini
ilmu dan tunjuk ajar diberi
semoga menjadi jariah selepas mati
bukankah di sana nanti
segala-galanya tidak berguna lagi
selain iman dan amal bakti……..
Sesungguhnya bukan sebarang jasa…
Seorang Insan bergelar GURU
Mengimbas kenangan bersama Cikgu Khohar
Seperti orang lain, saya juga punya seribu cerita mengenai seorang guru. Pengalaman di bangku sekolah adalah salah satu pengalaman yang sukar untuk dilupakan.
Meskipun telah ditinggalkan betahun-tahun ke bekalang, namun tiap peristiwa yang berlaku pasti ada pengalaman yang begitu payah untuk dilupakan. Mungkin bersama teman-teman, mahupun bersama guru-guru.
Ketika di sekolah menengah, saya mempunyai seorang guru yang amat saya gemari dan senangi kerana dia amat baik dan memahami keperluan pelajar.
Sikap terbuka dan memberi kebebasan kepada pelajar untuk membuat keputusan antara sikap yang amat disenangi oleh para pelajar. Namanya Abd Khohar Topandi, dan saya hanya mesra memanggilnya Cikgu Khohar. Sudah lama khabarnya tidak didengari.
Selain menjadi guru kelas saya sejak berada di tingkatan empat, Cikgu Khohar juga guru mata pelajaran prinsip akaun. Cikgu Khohar bolehlah kami anggap sebagai seorang guru pakar dalam subjek itu memandangkan silibus dan setiap hukum akaun dapat diingat tanpa melihat buku.
Saya amat rapat dengan beliau memandangkan saya memegang jawatan sebagai Ketua Kelas.
Oleh itu, setiap pagi sebelum lonceng berbunyi dan sebelum balik, sudah menjadi rutin, saya akan berjumpa dengan Cikgu Khohar untuk menyerahkan laporan pelajar dan apa-apa tugasan yang perlu dilakukan.
Walaupun saya sudah tamat belajar, saya masih lagi kenal rapat dengan beliau sebagai pelajar. Bergosip dan bercerita mengenai rakan pelajar lain antara topik yang menjadi tajuk perbualan kami.
Saya masih ingat lagi satu kejadian Cikgu Khohar terasa hati dengan kata-kata dan sikap beberapa pelajar di dalam kelas saya. Ketika itu, beliau yang cukup kaya dengan senyuman terus saja keluar kelas dan tidak lagi masuk ke kelas sehingga keesokan harinya. Saya tidak ingat punca beliau terasa hati tapi kejadian itu membuat kami (satu kelas) lebih mengenalinya.
Kami sekelas amat risau dan rasa bersalah kerana mungkin sudah mengguris perasaan Cikgu Khohar. Saya dan seorang pelajar lagi pula dipertanggungjawabkan untuk memujuk beliau masuk ke kelas.
Tapi, apabila bertemu Cikgu Khohar di bilik guru, terus saja seorang cikgu menjerit "Khohar, datang sudah anak kau cari!" jerit cikgu itu. (sudah biasa berjumpa dengannya sehingga digelar anak dikalangan guru-guru).
Cikgu Khohar datang dengan senyumannya meleret tapi matanya seperti berkaca. Tidak saya bertanya kenapa dan mengapa dia merajuk. Terus saja saya mengingatkan beliau masa sudah tiba untuk masuk ke kelas.
Sejak itu, saya dan rakan-rakan sudah bijak 'mengatur langkah' ketika berhadapan dengan beliau. Sehingga ke hari ini saya sendiri tidak mengetahui apa sebabnya tapi bersyukur dia masih mengingati saya sehingga ke hari ini.
Namun, hanya saya saja yang sudah jarang menjenguk Cikgu Khohar setiap kali balik ke kampung. Jasamu cikgu tidak mungkin saya lupakan.
Ilmu dan cerita-cerita hidup sudah banyak kau curahkan walaupun tidak kau sedari. Saya dari kejauhan ini mengucapkan selamat hari guru kepada Cikgu Khohar dan isteri (Cikgu Norlela) serta semua guru di SMK Merotai Besar, Tawau.
Namun, dalam ingatan mengingati pengorbanan yang sudah banyak menabur jasa kepada pelajarnya, satu fenomena sudah melanda pelajar-pelajar hari ini.
Rasionalnya bermacam-macam. Mungkin juga salah satunya disebabkan pesatnya pengaruh globalisasi dan tuntutan lahiriah yang kian mencabar.
Apa yang kita sangsikan hari ini amat berbeza. Pelajar-pelajar kini sudah jauh lebih 'advance' dan berani melakukan sesuatu. Mungkin ada baiknya sikap berani dan 'advance' itu tapi golongan itu tidak begitu bijak menggunakan sebaliknya menyalahgunakan ke arah yang salah.
Pelajar atau murid-murid kini sudah tidak takut berhadapan dengan guru disiplin, sudah tidak takut dan segan silu berlaku 'kurang ajar' kepada guru, sudah tidak takut memberitahu ibu bapa sekiranya didenda atau dipukul di sekolah.
Satu pertanyaan yang tidak terjawab...masih relevankah tugas guru itu sehingga masih wajar diibadatkan golongan ini seumpama lilin yang terbakar?
Dahulu, saya pernah membaca sebuah tulisan mengenai pengorbanan seorang guru dan betapa besarnya jasa seorang guru. Saya sudah tidak ingat akan intipati tulisan itu tapi sesuatu fakta atau kata-kata yang masih segar dalam ingatan saya, penulis itu menulis "Guru tidak boleh dan tidak tepat diibaratkan seperti lilin". Tidak tahu benar atau tidak terpulang kepada anda sebagai pembaca untuk menilai. Tepuklah dada sendiri.
Posted by SiAning at 1:33 AM 1 comment:
Subscribe to: Posts (Atom)
View my complete profile
Blog Archive June (1) May (24) April (25) March (31) January (8)
har pertama tahun 1444
Dunia Perkahwinan - Asam Garam Hidup Berkeluarga
Lirik Mikraj Cinta – Siti Nurhaliza
Dari Dapur Maklang ~ Simple And Sedap
Famous Amos Chocolate Chips
Utama - Dato' Dr. Haji Mohd Fadzilah Kamsah